stanford-oval/wikipedia huggingface dataset:
Honey (vuoden 2003 elokuva)
Näyttelijät

| 0 | 1 | 2 |
| --- | --- | --- |
|  Jessica Alba  | … |  Honey Daniels                                                                      |
|  Lil’ Romeo  | … |  Benny   |
|  Zachary Williams  | … |  Raymond / Zachary Isaiah Williams   |
|  Mekhi Phifer  | … |  Chaz   |
|  Joy Bryant  | … |  Gina   |
|  David Moscow  | … |  Michael Ellis   |
|  Missy Elliott  | … |  Missy Elliott   |
|  Anthony Sherwood  | … |  Mr. Daniels   |
|  Lonette McKee  | … |  Mrs. Daniels   |
|  Wes Williams  | … |  BB / Wes Maestro Williams   |
|  Judi Embden  | … |  Mrs. Strom / as. Judy Embden   |
|  Laurie Ann Gibson  | … |  Katrina   |
|  Alison Sealy-Smith  | … |  Marisol   |
|  Scott Neil  | … |  Lenny   |
|  Jull Weber  | … |  Joey   |
Arvioita

Turun Sanomien Päivi Valotien mielestä Jessica Alban uran vauhdittajaksi räätälöity hiphop-musikaali on yksioikoinen vaikeuksista voittoon -tusinatarina. Hänestä hyvää tarkoittava ajatus edes muutaman syrjäytymisvaarassa olevan lapsen pelastamisesta tanssiharrastuksella hukkuu käsikirjoituksen heikkouteen ja keskittymiseen päähenkilön kuvaamiseen.
Ithaca

Ithaca voi tarkoittaa seuraavia:
Paikkoja

Ithaka, saari Joonianmeressä Kreikassa
Ithaca, kaupunki Michiganin osavaltiossa Yhdysvalloissa
Ithaca, kylä Nebraskan osavaltiossa Yhdysvalloissa
Ithaca, kaupunki New Yorkin osavaltiossa Yhdysvalloissa
Ithaca, kylä Ohion osavaltiossa Yhdysvalloissa
Ithaca, kaupunki Wisconsinin osavaltiossa Yhdysvalloissa
Muuta

1151 Ithaka, asteroidi
Ithaca Chasma, laakso Saturnuksen Tethys-kuussa
Ithaca College, yksityinen yliopisto Ithacan kaupungissa Yhdysvalloissa
Ithaca Gun Company, asevalmistaja Ithacan kaupungissa Yhdysvalloissa
Ithaca 37, Ithaca Gun Companyn valmistama haulikko
Ithaka, yhdysvaltalainen muusikko
Ithaca High School, julkinen high school Ithacan kaupungissa Yhdysvalloissa
The Ithaca Journal, yhdysvaltalainen sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ithaca”, voi hakea sivunnimihaulla, laajalla sivunnimihaulla tai tekstihaulla.
Jake Thomas

| Jake Thomas |
| --- | --- |

Henkilötiedot
Syntynyt: 30. tammikuuta 1990 (ikä 34) Knoxville, Tennessee, Yhdysvallat
Näyttelijä
Aktiivisena:  1999–
Palkinnot
 Young Artist Award roolistaan elokuvassa A.I. Artificial Intelligence. 
Aiheesta muualla
www.jakethomas.com
IMDb 
Elonet
Jake Thomas (s. 30. tammikuuta 1990 Knoxville, Tennessee, Yhdysvallat) on yhdysvaltalainen näyttelijä. Hänellä on häntä vanhemmat veli ja sisko.
Lapsuus

Hänen isänsä on näyttelijä että myös kirjoittaja ja äitinsä on myöskin näyttelijä. Vanhempiensa myötä hän sai kuuluuisuutta jo nuorena, ja näytteli monissa tv-mainoksissa jo ennen varsinaista uraansa.
Ura

Uransa hän aloitti TV-sarjoilla, ja seuraavana vuonna hän oli mukana ensimmäisessä elokuvassa. Hänet tunnetaan muun muassa elokuvista A.I. – Tekoäly, The Cell, Eddien suuri saariseikkailu ja Lizzie McGuire Popstar sekä televisiosarjoista Lizzie McGuire, Ilman johtolankaa, Kolmas kivi auringosta ja Teho-osasto.
Aiheesta muualla

Jake Thomas Internet Movie Databasessa. (englanniksi)
Thomasin kotisivut
Jacqueline Taïeb

| Jacqueline Taïeb |
| --- | --- |
 Taïeb vuonna 2020.
Henkilötiedot
Syntynyt: 9. marraskuuta 1948 (ikä 75) Tunis, Ranskan Tunisia
Ammatti:  laulaja-lauluntekijä
Muusikko
Laulukielet:  ranska
Aktiivisena:  1967–
Tyylilajit:  yé-yé, pop
Levy-yhtiöt:  Disques Festival 
Aiheesta muualla
Kotisivut
  [ Muokkaa Wikidatassa ] [ ohje ]  
Jacqueline Taïeb (s. 9. marraskuuta 1948 Tunis, Ranskan Tunisia) on tunisialaistaustainen ranskalainen laulaja ja lauluntekijä. Hän saavutti suurimman suosionsa pop- ja yé-yé-laulajana Ranskassa 1960-luvulla.
Elämä ja ura

Taïeb saapui Ranskaan vanhempiensa kanssa 8-vuotiaana. 12-vuotiaana hän aloitti laulujen säveltämisen kitaransa kanssa ja vuonna 1966 kykyjenmetsästäjä löysi Taïebin hänen laulaessaan ystäviensä kanssa. Saapuessaan Pariisiin hän teki sopimuksen Impact Recordsin kanssa ja julkaisi kappaleen ”7 heures du matin” vuonna 1967, josta tuli hänen suurin hittinsä Ranskassa. Taïeb äänestettiin parhaimmaksi tulokkaaksi Midemin musiikkifestivaaleilla Cannesissa kyseisen kappaleen saaman suosion johdosta. Kappale kertoo teinitytöstä, joka unelmoi Paul McCartneysta.
1970-luvun alussa Taïeb piti tauon äänittämisestä. Vuonna 1988 hän kirjoitti kappaleen ”Ready to Follow You”, josta tuli kansainvälinen hitti yhdysvaltalaiselle laulajalle Dana Dawsonille. Singleä myytiin yli 500 000 kappaletta ja albumia myytiin Ranskassa 300 000 kappaletta.
Diskografia > Kappaleet

1967: ”7 heures du matin”
1967: ”Bienvenue au pays”
1967: ”Ce soir je m’en vais”
1967: ”La plus belle chanson”
1967: ”Bravo”
1967: ”Juste un peu d’amour”
1967: ”On roule à 160”
1967: ”Le cœur au bout des doigts”
1967: ”Qu’est-ce qu’on se marre à la fac”
1967: ”La première à gauche”
1967: ”Bientôt tu l’oublieras”
1967: ”Le printemps à Paris”
1969: ”Bonjour Brésil”
1969: ”On la connait”
1969: ”À chacun sa vie”
1969: ”Lui”
1971: ”Il faut choisir”
1971: ”Pourquoi t’es pas chez toi?”
1978: ”Printemps à Djerba”
1978: ”Et la vie”
1979: ”Maman, jusqu’où tu m’aimes?”
1979: ”Le p’tit air”
1979: ”J’suis pas nette”
1979: ”Qu’est-ce que je peux faire?”
1980: ”Je cherche quelqu’un”
1980: ”Dis-moi des bêtises”
1983: ”Les chanteurs disent la vérité”
1983: ”J’vais pas pleurer tout l’temps”
2005: ”Mon chat”
2005: ”Mon prince d’Internet”
2007: ”Partir à Amsterdam”
2015: ”Peace Love & Action”
IKV-3 Kotka

IKV-3 Kotka oli suomalainen vapaan luokan purjelentokone, jonka suunnittelivat Tuomo Tervo ja Jorma Jalkanen. Prototyypin ensilento tehtiin vuonna 1966. IK-Vasama ja Lentokonetehdas K. K. Lehtovaara valmistivat mallia vain yhden koneen. Lyhenne IKV tuli Ilmailukerho Vasamasta.
Tiedot

kapasiteetti: ohjaaja
pituus 7,7 m
kärkiväli 18 m
korkeus 0,8 m
siipipinta-ala 17 neliömetriä
tyhjäpaino 273 kg
lentopaino 383 kg
suurin nopeus 250 km/h
liitoluku 38-40
Ivan Perišić

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ivan Perišić
Syntymäaika: 2. helmikuuta 1989 (ikä 35)
Syntymäpaikka: Split, Jugoslavia
Pelipaikka: vasen laitalinkki
Pituus: 187 cm
Seura
Seura: Hajduk Split (lainalla Tottenham Hotspurista)
Pelinumero: 4
Seurat
| Vuodet | Seura | O | (M) |
| 2008–2009 | Sochaux | 0 | (0) |
| 2009 | → Roeselare | 17 | (5) |
| 2009–2011 | Club Brugge | 70 | (31) |
| 2011–2013 | Borussia Dortmund | 42 | (9) |
| 2013–2015 | Wolfsburg | 70 | (18) |
| 2015–2022 | Internazionale | 208 | (49) |
| 2019–2020 | → Bayern München | 22 | (4) |
| 2022– | Tottenham Hotspur | 39 | (1) |
| 2024– | → Hajduk Split | 7 | (1) |
Maajoukkue
| 2005 | Kroatia U17 | 7 | (0) |
| 2007 | Kroatia U19 | 2 | (0) |
| 2009–2010 | Kroatia U21 | 8 | (3) |
| 2011– | Kroatia | 130 | (33) |
 Seurajoukkueuran tilastot kattavat vain kansalliset sarjat, päivitetty 4. kesäkuuta 2024.  Maajoukkueuran tilastot päivitetty 4. kesäkuuta 2024.
| Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Maa:   Kroatia> Miesten jalkapallo. |
| --- | --- | --- | --- |
|  Hopeaa | Venäjä 2018 | Jalkapallo |  |
|  Pronssia | Qatar 2022 | Jalkapallo |  |
Ivan Perišić (s. 2. helmikuuta 1989 Split, Jugoslavia) on kroatialainen jalkapalloilija, pelipaikaltaan laitahyökkääjä. Perišić edustaa kevätkaudella 2024 kroatialaista Hajduk Splitiä lainalla englantilaisseura Tottenham Hotspurista. Hän on Kroatian maajoukkueessa saavuttanut MM-hopeaa ja -pronssia.
Maajoukkueura

Perišić on pelannut Kroatian maajoukkueessa 130 ottelua ja tehnyt niissä 33 maalia. Ensimmäisen A-maaottelunsa hän pelasi EM-karsintaottelussa Georgiaa vastaan maaliskuussa 2011. Ensimmäisen maaottelumaalinsa hän viimeisteli MM-karsintaottelussa Belgiaa vastaan syyskuussa 2012.
Perišić saavutti MM-kilpailuissa 2018 hopeaa ja teki turnauksessa kolme maalia, joista yhden välierässä Englantia ja yhden loppuottelussa Ranskaa vastaan. Hän oli avauskokoonpanossa Kroatian kaikissa seitsemässä ottelussa. MM-kilpailuissa 2022 hän saavutti pronssia pelattuaan jälleen kaikki ottelut avauskokoonpanossa ja tehtyään 1–1-tasoitusmaalin neljäsnnesvälieräottelussa Japania vastaan. MM-kilpailuissa 2014 hän teki kaksi maalia, kuten myös EM-kilpailuissa 2016. Myös näissä kisoissa hän pelasi Kroatian kaikki ottelut, samoin kuin EM-kilpailuissa 2012. Hän oli saavuttamassa hopeaa Kansojen liigassa 2023.
Kesän 2021 EM-kilpailuissa Perišić pelasi avauskokoonpanossa joukkueensa kaikki kolme alkulohko-ottelua ja teki maalin Tšekkiä ja Skotlantia vastaan. Kroatia selviytyi alkulohkosta jatkoon mutta Perišić sai ennen neljännesvälieräottelua positiivisen tuloksen COVID-19-testissä ja joutui jättämään kisat kesken.
Saavutukset

Borussia Dortmund
Saksan mestari: 2011–2012
Saksan cup: 2011–2012
Saksan Supercup: 2012
VfL Wolfsburg
Saksan cup: 2014–2015
Saksan Supercup: 2015
Bayern München
Saksan mestari: 2019–2020
Saksan cup: 2019–2020
Mestarien liiga: 2019–2020
Inter Milano
Italian mestari: 2020–2021
Italian cup: 2021-2022
Kroatia
MM-kilpailut: hopeaa 2018, pronssia 2022
Kansojen liiga: hopeaa 2023
Isiksen temppeli

Isiksen temppeli tai Isiksen pyhäkkö voi viitata muun muassa seuraaviin Isikselle omistettuihin temppeleihin tai pyhäköihin:
Isiksen pyhäkkö, Dion
Isiksen temppeli, Delos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Isiksen temppeli”, voi hakea sivunnimihaulla, laajalla sivunnimihaulla tai tekstihaulla.
Jaakko Passinen

Jaakko Passinen (26. joulukuuta 1852 Kauhava – 31. tammikuuta 1921 Isokyrö) oli suomalainen kanttori-urkuri, oopperalaulaja ja director cantus. Passinen kasvoi körttiläisessä herännäiskodissa. Hän teki oopperadebyyttinsä Lorenzon roolissa Fra Diavolossa Helsingissä 4. tammikuuta 1877 ja opiskeli Tukholman kuninkaallisessa musiikkiakatemiassa 1878–1880. Passisen lauluääni oli korkea tenori, jota  hänen lauluopettajansa, professori Julius Günther, usein epäili korkeimmaksi pohjoismaissa kuulluksi.
Passinen toimi koulutarkastajan ja johtokunnan pyynnöstä myös väliaikaisena kansakoulunopettajana Lehmäjoelle perustetussa alakoulussa vuosina 1896–1902, vaikkei ollut itse käynyt kansakoulua. Hänet tunnettiin isänmaanystävänä, joka piilotteli vainottuja jääkäriliikkeen miehiä kodissaan. Passinen kärsi vuonna 1920 halvauksen, joka jätti hänet liikunta- ja puhekyvyttömäksi. Vielä tämän jälkeenkin hän lauloi ooppera-aarioita, vaikkei voinut lausua sanoja.
Jacques Cathelineau

Jacques Cathelineau, Anne-Louis Girodet de Roussy-Triosonin maalaama postuumi muotokuva vuodelta 1816.
Jacques Cathelineau (5. tammikuuta 1759 Le Pin-en-Mauges – 11. tai 14. heinäkuuta 1793 Saint-Florent-le-Vieil) oli ranskalainen kapinajohtaja. Hän oli Ranskan vallankumouksen aikana puhjenneen vastavallankumouksellisen ja rojalistisen Vendéen kapinan ensimmäinen sotilaallinen johtaja vuonna 1793.
Cathelineau oli vaatimattomista oloista lähtöisin ollut kulkukauppias ja kirkkoväärti, joka vastusti Bourbonin suvun syrjäyttämistä Ranskan valtaistuimelta sekä katolisen kirkon asemaan vallankumouksen aikana kohdistettuja hyökkäyksiä. Hän ryhtyi maaliskuussa 1793 johtamaan kotipaikkakuntansa talonpoikia, jotka nousivat kapinaan vastustaakseen kansalliskonventin määräämiä laajamittaisia sotaväenottoja. Hän onnistui lyömään kansalliskaartilaiset Jallais’ssa ja valtaamaan Chemillén sekä yhdessä Jean-Nicolas Stofflet’n kanssa Cholet’n, mikä nostatti laajan kapinaliikkeen Vendéen maaseudulla. Cathelineaun talonpoikaisarmeija yhdisti voimansa ylhäissukuisten rojalistien johtaman katolilaisen ja kuninkaallisen armeijan kanssa. Cathelineu tarjoutui palvelemaan itseään kokeneempien aatelisten upseerien Charles de Bonchampsin ja Maurice d’Elbéen alaisuudessa, mutta hänet otettiin kuitenkin kapina-armeijan esikuntaan ja nimettiin sen ensimmäiseksi ylikomentajaksi (généralissime). Cathelineau kärsi tappion Fontenay-le-Comtessa, mutta onnistui valtaamaan Saumurin 9. kesäkuuta 1793. Hän haavoittui kuolettavasti Nantesiin kohdistuneen hyökkäyksen yhteydessä 29. kesäkuuta. Hänet vietiin Saint-Florentiin, jossa hän kuoli haavoihinsa pari viikkoa myöhemmin.
Bourbonien palattua valtaan kuningas Ludvig XVIII aateloi Cathelineaun samannimisen pojan vuonna 1816. Tämä kaatui osallistuessaan vuonna 1832 Vendéessä Berryn herttuattaren johtamaan legitimistien kapinaan. Cathelineaulle pystytettiin vuonna 1902 patsas Angersin lähelle.
Aiheesta muualla

Kuvia tai muita tiedostoja aiheesta Jacques Cathelineau Wikimedia Commonsissa
Jacques Cathelineau (1759 - 1793) - Biographie(ranskaksi)
Hermolanvaha

Hermolanvaha nähtynä etelästä heinäkuussa 2018.
Hermolanvaha on siirtolohkare ja rajakivi entisellä Suomusjärven ja Kiikalan kuntien rajalla Salossa Varsinais-Suomessa. Se sijaitsee peltojen keskellä pienessä metsäsaarekkeessa ja on korkeudeltaan noin 10 metriä.
Kivi on yhtenä kohteena seututieltä 110 Suomusjärvellä alkavalla Aneriojärven luonto- ja kulttuuripolulla, jolta on opastus kivelle.
Aiheesta muualla

Lauharo Kristin: Hermolanvaha Salon Suomusjärvellä Retkipaikka. Viitattu 22.8.2015.
Hermomyrkky

Elohopea on metalleihin kuuluva hermomyrkky.
Hermomyrkky eli neurotoksiini on kemiallinen aine, joka estää neuronien toimintaa. Koska hermosolut vastaavat lukuisista elimistön toiminnoista, neurotoksiinien vaikutus voi ilmetä hyvin monella tavalla. Neurotoksiinin vaikutukset riippuvat myös annoksen suuruudesta.
Neurotoksiini voi yksinkertaisesti vahingoittaa hermosolua niin, että se lakkaa toimimasta. Toiset toksiinit vaikuttavat neuronien signaalien välitykseen estämällä välittäjäaineiden vapautumista, vastaanottoa tai saamalla aikaan vääriä signaaleja. Ihmiskeho tuottaa myös itse joitakin neurotoksiineja: monet neurotransmitterit, joita tarvitaan välittämään signaaleja, ovat liian suurina annoksina vaarallisia. Esimerkiksi keskushermostossa oleva liika serotoniini aiheuttaa vaarallisen serotoniinioireyhtymän.
Luonnosta löytyy lukuisia neurotoksiineja. Niitä tuottavat myrkylliset eläimet, mutta myös jotkut raskasmetallit kuten lyijy ovat neurotoksiineja. Neurotoksiineja voidaan käyttää myös sodankäynnissä ja väkijoukkojen hallinnassa.
Altistuminen neurotoksiineille voi aiheuttaa pahoinvointia, motoriikan hallinnan menetyksen, halvaannuksen, näköhäiriöitä, huimausta tai aivohalvauksen. Ääritapauksissa tuloksena voi olla kooma ja lopulta kuolema hermoston toiminnan lakkaamisen seurauksena. Erityisesti silloin, kun neurotoksiini vaikuttaa autonomisen hermoston toimintaan, kehon toiminnot voivat pysähtyä nopeasti.
Neurotoksiinille voi altistua akuutisti esimerkiksi käärmeenpureman seurauksena. Krooninen altistus voi seurata esimerkiksi raskasmetallimyrkytyksestä, jolloin ainetta saadaan pieninä annoksina pitkien aikojen kuluessa. Raskasmetallit ovat ongelmallisia, koska ne voivat varastoitua elimistöön. Tällöin uhri sairastuu, kun raskasmetallia on kerääntynyt elimistöön tietty määrä.
Neurotoksiinialtistusta voidaan hoitaa useilla eri menetelmillä. Monet hoitomenetelmät keskittyvät ylläpitämään elimistön toimintoja niin pitkäksi aikaa, että potilaan tila vakautuu. Tällöin potilas usein toipuu, mutta voi saada myöhemmin altistuksesta johtuvia sivuvaikutuksia. Joskus neurotoksiineja vastaan voidaan käyttää kemiallisia aineita tai muuttaa ne muotoon, jossa ne huuhtoutuvat elimistöstä nopeammin. Joihinkin myrkytyksiin ei ole parannuskeinoa, vaan hoito on oireenmukainen.
Aiheesta muualla

Kuvia tai muita tiedostoja aiheesta Hermomyrkky Wikimedia Commonsissa
Hod HaSharon

| Hod HaSharon הוֹד הַשָּׁרוֹן |
| --- | --- |

 vaakuna
 Hod HaSharon
 Koordinaatit: 32°09′N, 34°53′E 
Valtio:  Israel
Hallintoalue:  Keski-Israelin hallintoalue
Perustettu:  1964
Väkiluku (2017):  61 102
 
 www.hod-hasharon.muni.il 
Infobox OKVirheellinen NIMI-arvo: 
Hod HaSharon (hepr. ‏הוד השרון‎) on kaupunki Israelin Keski-Israelin hallintoalueella. Kaupunki muodostettiin vuosina 1951-1964 liittämällä neljä ennen itsenäistä kylää toisiinsa. Kaupungin asukasluku oli vuoden 2017 lopussa 61 102.
Historia

Nykyisen Hod HaSharonin edeltäjiä olivat neljä kylää: Magd'iel, Ramatayim, Hadar, ja Ramat Hadar. Magd'iel perustettiin vuonna 1924, Ramatayim vuonna 1925, Hadar vuonna 1927 ja Ramat hadar vuonna 1938. Kylien perustajat olivat juutalaisia siirtolaisia Venäjältä, Puolasta, Liettuasta, Alankomaista, Saksasta ja Italiasta. Kylät alkoivat kasvaa huomattavasti israelin itsenäisyyssodan jälkeen vuonna 1948. Sodanjälkeisten muuttajien valtaosa tuli Irakista ja Jemenistä. Sodan jälkeen kyliä alettiin myös yhdistää hallinnollisesti toisiinsa. Vuonna 1951 muodostettiin Hadar Ramatayim, johon liitettiin vielä Ramat Hadar vuonna 1963. Nykyinen Hod HaSharon perustettiin vuonna 1964, kun kolmeen muuhun kylään yhdistettiin vielä Magd'iel. Vuonna 1990 Hod HaSharonista tuli oma kuntansa.
Väestö

Hod HaSharonin asukasluku vuoden 207 lopussa oli 61 102.
Aiheesta muualla

Kuvia tai muita tiedostoja aiheesta Hod HaSharon Wikimedia Commonsissa
Halobacterium salinarum

| Halobacterium salinarum |
| --- | --- |
 Halobacterium salinarum NRC-1. Kuvassa valkoisen palkin pituus on 270 nm.
Tieteellinen luokittelu
Domeeni::  Arkeonit Archaea
Pääjakso::  Euryarchaeota
Luokka::  Halobacteria
Lahko::  Halobacteriales
Heimo::  Halobacteriaceae
Suku::  Halobacterium
Laji::  salinarum
Kaksiosainen nimi
 Halobacterium salinarum  corrig. (Harrison & Kennedy 1922) Elazari-Volcani 1957 
Synonyymit
 Pseudomonas salinaria Harrison & Kennedy 1922  Serratia salinaria (Harrison & Kennedy 1922) Bergey et al. 1923  Flavobacterium (subgen. Halobacterium) salinarium(Harrison & Kennedy 1922) Elazari-volcani 1940  Halobacter salinaria (Harrison & Kennedy 1922) Anderson 1954  Halobacterium salinarium (Harrison & Kennedy 1922) Elazari-Volcani 1957  Halobacterium halobium (Petter 1931) Elazari-Volcani 1957  Halobacterium cutirubrum (Lochhead 1934) Elazari-Volcani 1957  Halobacterium piscialsi (Yachai et al. 2008) 
Katso myös
   Halobacterium salinarum Wikispeciesissä   Halobacterium salinarum Commonsissa 
Infobox OKNimi-testi OK: 
Halobacterium salinarum (tunnettiin aiemmin nimellä Halobacterium cutirubrum tai Halobacterium halobium) on aerobinen halofiilinen meren arkeoni. Niitä esiintyy suolakalassa, vuodissa, hypersuolaisissa järvissä ja suola-altaissa (suolaa yli 4 M). H. salinarumia on löydetty myös runsaasti suolaa sisältävistä ruoista, kuten suolaisesta sianlihasta, merikaloista ja makkaroista. H. salinarumin kyvystä selviytyä korkeissa suolapitoisuuksissa johtuu sen luokittelu ekstremofiiliksi.
Solumorfologia ja aineenvaihdunta

Halobakteerit ovat yksisoluisia sauvamaisia mikro-organismeja. Ne kehittyivät miljardeja vuosia sitten ja ovat elämänmuodoista vanhimpia. Niiden solukalvo koostuu yhdestä lipidikaksoiskerroksesta, jota ympäröi S-kerros. S-kerros koostuu solun pinnan glykoproteiinista, joka muodostaa noin puolet solun pinnan proteiineista. Glykoproteiinin glykaaniketjuissa on runsaasti sulfaattijäämiä, jotka antavat kalvolle negatiivisen varauksen, ja sen uskotaan stabiloivan solukalvon rakennetta korkeassa suolapitoisuudessa.
H. salinarumin pääasiallisia kemiallisen energian lähteitä ovat aminohapot, erityisesti arginiini ja aspartaatti. H. salinarumin ei kykene hyödyntämään sokereita ympäristöstä, joten sen on tuotettava entsyymejä, jotka pystyvät suorittamaan glukoneogeneesiä sokereiden tuottamiseksi. Transkriptiofaktori TrmB:n on osoitettu säätelevän S-kerroksen glykoproteiinissa olevien sokereiden glukoneogeenistä tuotantoa.[lähde? ]
Sopeutuminen ääriolosuhteisiin > Korkea suola

Selviytyäkseen erittäin suolaisissa ympäristöissä halofiiliset arkit ovat käyneet läpi useita evolutiivisia muutoksia. Ne hyödyntävät osmoprotektantteja (erityisesti kaliumkloridia) osmoottisen stressin vähentämiseksi. H. salinarumin sytoplasma on hyvin suolainen. Osmoottisen tasapainon aikaansaamiseksi solut sisältävät molaarisia pitoisuuksia K+ ja Cl−. Koska kaliumtasot eivät ole tasapainossa ympäristön kanssa, H. salinarum tuottaa useita aktiivisia kuljettajia, jotka pumppaavat kaliumia soluun.
Erittäin korkea suolapitoisuus aiheuttaa proteiinisaostumista. Sopeutuakseen äärimmäiseen suolaisuuteen H. salinarum tuottaa pääasiassa vain happamia proteiineja, joiden keskimääräinen isoelektrinen piste on 5,03. Happamat proteiinit ovat vahvasti negatiivisesti varautuneita, minkä ansiosta ne pysyvät vakaina myös korkeissa suolapitoisuuksissa. Näiden sopeutumien myötä H. salinarum -proteiinit vaativat korkeita suolapitoisuuksia aktiivisuuden ja rakenteellisen stabiilisuuden aikaansaamiseksi. Mikäli suolapitoisuus on <2,5 M, proteiinit eivät laskostu oikein.[lähde? ]
Proteiini-DNA interaktioita on tutkittu HsRosR DNA:ta sitovan proteiinin avulla. HsRosR on happiradikaaliriippuvainen säätelytekijä, joka sitoo DNA:ta aktivoiden tai inhiboiden avaingeenejä reaktiona ympäristön stressiin. HsRosR ei kykene sitoutumaan DNA:han, ellei suolapitoisuus ole tarpeeksi korkea. Ilman suolaa hsRosR:n ja DNA:n sitoutumisalueet ovat molemmat negatiivisesti varautuneita, jolloin ne hylkivät toisiaan. Suuri suolapitoisuus laskee proteiinin negatiivista varausta ja lisää positiivista potentiaalia, mikä mahdollistaa sitoutumisen DNA:han. Sitoutumisprosessi on itsessään samanlainen kuin ei-halofiilisillä eukaryooteilla, ja sitä ohjautuu sekä suoraa että epäsuoraa lukumekanismi hyödyntäenselvennä. Sitoutumisreaktion arvellaan olevan endoterminen ja entropiaohjattu.
Sopeutuminen ääriolosuhteisiin > Pieni happi- ja fototrofiapitoisuus

H. salinarum voi kasvaa suola-altaissa niin tiheään, että veden happi loppuu nopeasti. Vaikka H. salinarum on ehdoton aerobi, se pystyy selviytymään vähähappisissa olosuhteissa käyttämällä valoenergiaa. H. salinarum tuottaa bakteerirodopsiinia (kalvoproteiini), joka toimii valo-aktiivisena protonipumppuna. Pumppu koostuu kahdesta osasta: bakterioopsiinista ja valoherkästä kofaktorista. Fotonin absorptiossa valoherkkä kofaktori muuttaa konformaatiotaan muuttaen myös bakteriorodopsiiniproteiinin konformaatiota, mikä ohjaa protonien kuljetusta. Näin muodostunutta protonigradienttia voidaan sitten käyttää kemiallisen energian tuottamiseen ATP-syntaasin kautta.[lähde? ]
Saadakseen happea H. salinarum tuottaa kaasurakkuloita, joiden avulla se voi kellua veden pinnalla, jossa happitasot ovat korkeammat ja valoa on paremmin saatavilla. Nämä vesikkelit ovat monimutkaisia rakenteita, jotka koostuvat proteiineista, joita koodaa vähintään 14 geeniä. Kaasurakkuloita löydettiin ensimmäisen kerran H. salinarumista vuonna 1967.